pythainlp/thaigov-v2-corpus-22032023 huggingface dataset:
วันอังคารที่ 12 ตุลาคม 2564
ครม.เห็นชอบโครงการสินเชื่อ EXIM Biz Transformation Loan 5พันล้าน ปล่อยกู้อุตสาหกรรม S - Curve ลงทุนปรับปรุงเครื่องจักร รายละไม่เกิน 100 ล้าน
ครม.เห็นชอบโครงการสินเชื่อ EXIM Biz Transformation Loan 5พันล้าน ปล่อยกู้อุตสาหกรรม S - Curve ลงทุนปรับปรุงเครื่องจักร รายละไม่เกิน 100 ล้าน
วันนี้ 12 ต.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 ตุลาคม 2564 ว่า ครม.เห็นชอบโครงการสินเชื่อ EXIM Biz Transformation Loan วงเงินสินเชื่อ 5,000 ล้านบาท และอนุมัติงบประมาณ 575 ล้านบาท แก่ธนาคารเพื่อการส่งออกและนำเข้าแห่งประเทศไทย (ธสน.) สำหรับดำเนินโครงการ ตามที่กระทรวงการคลังเสนอ โดยโครงการสินเชื่อ EXIM Biz จะเป็นสนับสนุนการให้สินเชื่อให้ผู้ประกอบการรายละไม่เกิน 100 ล้านบาท ระยะเวลาการให้กู้ยืมไม่เกิน 7 ปี คิดอัตราดอกเบี้ยปีที่ 1-2 คงที่ร้อยละ 2 ปีที่ 3-5 Prime Rate - ร้อยละ 2 และปีที่ 6-7 Prime Rate (ปัจจุบัน ณ 30 ก.ค 64 อัตราดอกเบี้ย Prime Rate อยู่ที่ร้อยละ 5.75) เพื่อใช้ในการปรับปรุงเครื่องจักรหรือลงทุนในเครื่องจักรใหม่ และเพิ่มประสิทธิภาพกระบวนการผลิต รวมทั้งปรับปรุงระบบ Software ดิจิทัลในภาคอุตสาหกรรมต่างๆ ครอบคลุมกลุ่มเป้าหมายที่เป็นผู้ประกอบการทุกขนาดธุรกิจ (S/M/L) ที่อยู่ในทุกกลุ่มอุตสาหกรรม โดยเน้นอุตสาหกรรมเป้าหมายใหม่ (S - Curve) และอุตสาหกรรมเกี่ยวเนื่องที่ได้รับผลกระทบจากโควิด-19 เช่น อุตสาหกรรมแปรรูปอาหารและเกษตรแปรรูป อุตสาหกรรมยานยนต์สมัยใหม่ อตุสาหกรรมอิเล็กทรอนิกส์ อุตสาหกรรมอนาคต เช่น หุ่นยนต์เพื่อุตสาหกรรม อุตสาหกรรมดิจิทัล อตุสาหกรรมเชื้อเพลิงชีวภาพและเคมีชีวภาพ เป็นต้น สำหรับวงเงินสินเชื่อของโครงการ 5,000 ล้านบาทนั้น ทาง ธสน. จะระดมทุนจากการออกตั๋วสัญญาใช้เงิน และการกู้ยืมเงินในตลาดการเงิน ระยะเวลาโครงการเริ่มตั้งแต่วันนี้ – 31 กรกฎาคม 2565
..........................
กลุ่มประชาสัมพันธ์และเผยแพร่
วันจันทร์ที่ 31 มกราคม 2565
สธ.พร้อมนำ “ซิโนแวค” สำหรับเด็ก 3 ขวบมาใช้ หาก อย.อนุมัติขยายทะเบียน
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุขพร้อมนำ“วัคซีนซิโนแวค” สำหรับอายุ 3 ขวบขึ้นไปมาใช้ทันที หาก อย.พิจารณาอนุมัติขยายทะเบียน ตามคำแนะนำคณะกรรมการสร้างเสริมภูมิคุ้มกันโรค เพื่อเป็นทางเลือกเพิ่มเติมแก่ประชาชน
รองนายกรัฐมนตรีและรัฐมนตรีว่าการกระทรวงสาธารณสุข เผยกระทรวงสาธารณสุขพร้อมนำ“วัคซีนซิโนแวค” สำหรับอายุ 3 ขวบขึ้นไปมาใช้ทันที หาก อย.พิจารณาอนุมัติขยายทะเบียน ตามคำแนะนำคณะกรรมการสร้างเสริมภูมิคุ้มกันโรค เพื่อเป็นทางเลือกเพิ่มเติมแก่ประชาชน
วันนี้ (31 มกราคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ได้รับรายงานจากอธิบดีกรมควบคุมโรคว่า วัคซีนซิโนแวคมายื่นขอจดทะเบียนเพื่อใช้สำหรับเด็กอายุ 3 ขวบขึ้นไป ถือเป็นเรื่องที่ดี เนื่องจากหากฉีดวัคซีนครอบคลุมกลุ่มอายุมากขึ้นก็จะช่วยลดความเสี่ยง ซึ่งสัปดาห์ที่ผ่านมา คณะกรรมการสร้างเสริมภูมิคุ้มกันโรคเห็นชอบให้ใช้วัคซีนซิโนแวคสำหรับเด็กอายุ 3 ขวบขึ้นไปได้หลังจากสำนักงานคณะกรรมการอาหารและยา (อย.) อนุมัติขึ้นทะเบียนเพิ่มเติม โดยขณะนี้ อย.อยู่ระหว่างการพิจารณาเอกสารข้อมูลเพิ่มเติมจากองค์การเภสัชกรรมที่เป็นผู้นำเข้าวัคซีน หากมีการอนุมัติแล้ว กระทรวงสาธารณสุขพร้อมนำมาฉีดในกลุ่มอายุ 3 ขวบขึ้นไปทันที เพื่อเป็นทางเลือกเพิ่มเติมให้แก่ประชาชน
“วันนี้ประเทศไทยมีวัคซีนอยู่ในระดับที่ดูแลประชากรทั้งประเทศได้ตั้งแต่อายุ 5 ขวบขึ้นไป หวังว่าจะมีความครอบคลุมถึง 3 ขวบขึ้นไปด้วย ทั้งนี้ กระทรวงสาธารณสุขขอให้ประชาชนที่ยังไม่ได้รับวัคซีนหรือถึงกำหนดรับวัคซีนเข็มสองและเข็มกระตุ้น ให้มารับวัคซีนเพื่อเสริมสร้างภูมิคุ้มกันตนเอง ซึ่งผลข้างเคียงจากวัคซีนอาจมีได้บ้างทั้งผู้ใหญ่และเด็ก เช่น เป็นไข้ ตัวรุมๆ ปวดบวมบริเวณที่ฉีด แต่หายได้ใน 1-2 วัน ดีกว่าไม่ฉีดวัคซีนแล้วติดเชื้อ เพราะบางรายอาจมีโอกาสเกิดอาการรุนแรงและเชื้อลงปอดได้ การฉีดวัคซีนจึงคุ้มค่าที่สุดในสถานการณ์เช่นนี้” นายอนุทินกล่าว
****************************************** 31 มกราคม 2565
วันอาทิตย์ที่ 26 กันยายน 2564
รมช.มนัญญา มอบอุปกรณ์ทางการแพยท์ ในโครงการสหกรณ์ไทยช่วยเหลือผู้ประสบภัยโควิด-19
รมช.มนัญญา มอบอุปกรณ์ทางการแพยท์ ในโครงการสหกรณ์ไทยช่วยเหลือผู้ประสบภัยโควิด-19
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดโครงการสหกรณ์ไทยช่วยเหลือผู้ประสบภัยโควิด-19 พร้อมด้วยนายวิศิษฐ์ ศรีสุวรรณ อธิบดีกรมส่งเสริมสหกรณ์ โดยมี ประธานสันนิบาตสหกรณ์แห่งประเทศไทย ประธานสันนิบาตสหกรณ์จังหวัดอุทัยธานี สหกรณ์ออมทรัพย์ครูอุทัยธานี เข้าร่วม โดยมอบอุปกรณ์ทางการแพทย์ และถุงยังชีพให้กับบุคลากรทางการแพทย์และสหกรณ์ในจังหวัดอุทัยธานี ณ สวนน้ำเฉลิมพระเกียรติ บึงพระชนก อำเภอเมือง จังหวัดอุทัยธานี
นางสาวมนัญญา กล่าวว่า จากสถานการณ์วิกฤตการแพร่ระบาดของไวรัสโควิด-19 หลายหน่วยงานยังขาดแคลนและต้องการความช่วยเหลืออย่างเร่งด่วน กระทรวงเกษตรและสหกรณ์ ได้ติดตามสถานการณ์ความเดือดร้อนของสมาชิกสหกรณ์อย่างต่อเนื่องและได้กำชับให้หน่วยงานที่เกี่ยวข้องเร่งให้ความช่วยเหลือสหกรณ์และสมาชิกอย่างเร่งด่วน สำหรับโครงการสหกรณ์ไทยช่วยเหลือผู้ประสบภัยโควิด-19 จัดขึ้นโดยสันนิบาตสหกรณ์แห่งประเทศไทย ร่วมกับสหกรณ์ทั่วประเทศ และสันนิบาตสหกรณ์จังหวัด รวมทั้งหน่วยงานท่ีเกี่ยวข้อง เพื่อบรรเทาความเดือดร้อนให้กับสมาชิกสหกรณ์ ประชาชนและบุคลากรทางการแพทย์ที่ได้รับผลกระทบจากสถานการณ์การแพร่ระบาดของโรค COVID-19 โดยมอบอุปกรณ์ทางการแพทย์และเครื่องอุปโภค-บริโภค (ถุงยังชีพ)ให้กับจังหวัดพื้นที่สีแดงเข้มและควบคุมสูงสุดตามประกาศ ศบค. รวมท้ังสิ้น 29 จังหวัด
โดยในวันนี้ เป็นความร่วมระหว่างสันนิบาตสหกรณ์แห่งประเทศไทย ร่วมกับ สันนิบาตจังหวัดอุทัยธานี และสหกรณ์ออมทรัพย์ครูอุทัยธานี มอบชุด PPE จำนวน 300 ชุด หน้ากาก N95 จำนวน 350 ชุด เครื่องวัดออกซิเจนปลายนิ้ว จำนวน 150 อัน ถุงยังชีพ จำนวน 100 ชุด ให้กับสหกรณ์ บุคลากรทางการแพทย์และผู้ที่ได้รับผลกระทบจากโควิด19 ในจังหวัดอุทัยธานี
วันพุธที่ 14 กรกฎาคม 2564
รองปลัดวรวรรณฯ เป็นประธานการประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ.2535 ครั้งที่ 4/2564
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ.2535 ครั้งที่ 4/2564 ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันนี้ (14 กรกฎาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ.2535 ครั้งที่ 4/2564 โดยมีนายทาวัญ ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม และผ่านระบบเทคโนโลยีสารสนเทศ Video Conference (Zoom) ทั้งนี้ การจัดประชุมฯ ดังกล่าวเป็นไปตามข้อกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 27 ลงวันที่ 10 กรกฎาคม พ.ศ. 2564
วันศุกร์ที่ 28 มกราคม 2565
คณะกรรมการผู้แทนพิเศษของรัฐบาลร่วมประชุมหารือขับเคลื่อนงานแก้ปัญหาจังหวัดชายแดนภาคใต้เน้นตอบสนองความต้องการพี่น้องประชาชนในพื้นที่จังหวัดชายแดนภาคใต้ให้มีความมั่นคง
พล.อ.ชัยชาญ ช้างมงคล รมช.กห./ประธานคณะกรรมการผู้แทนพิเศษของรัฐบาล (ปธ.คผบ.จชต.) และกรรมการผู้แทนพิเศษของรัฐบาล 6 ท่าน ที่รับผิดชอบงานด้านความมั่นคง, ด้านเศรษฐกิจ, ด้านต่างประเทศ, ด้านสังคมพหุวัฒนธรรม ด้านการศึกษา และด้านประสานการมีส่วนร่วม
ได้เดินทางไปประชุมคณะกรรมการฯ ครั้งที่ 1/2565 ภายหลังมีการแต่งตั้งตามมติ ครม. ณ สำนักงานคณะกรรมการขับเคลื่อนการแก้ไขปัญหาจังหวัดภาคใต้ ส่วนหน้า อ.หนองจิก จ.ปัตตานี โดยมีผู้ว่าราชการจังหวัดและหัวหน้าส่วนราชการในพื้นที่จังหวัดชายแดนภาคใต้ เข้าร่วมประชุม เพื่อประสานการทำงานร่วมกันในการขับเคลื่อนงานการแก้ไขปัญหาต่างๆ ตามแผนงาน/โครงการ ที่หน่วยงานได้รับงบประมาณ รวมทั้งการรับฟังปัญหา ข้อขัดข้อง และให้ข้อเสนอแนะที่เป็นประโยชน์ในการปรับปรุงการดำเนินการและการบริหารจัดการให้เกิดเอกภาพ มีความคล่องตัวและตอบสนองความต้องการของพี่น้องประชาชนในพื้นที่จังหวัดชายแดนภาคใต้อย่างต่อเนื่อง ในอันที่จะมุ่งไปสู่การดำเนินงานตามเป้าหมายที่หน่วยงานได้กำหนดไว้ ซึ่งจะส่งผลให้ประชาชนในพื้นที่มีความมั่นคงปลอดภัยในชีวิตและทรัพย์สิน สามารถดำรงชีวิตอยู่ด้วยความสงบสุขอย่างยั่งยืน ตลอดไป
#กระทรวงกลาโหม
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันอังคารที่ 15 กุมภาพันธ์ 2565
ศบค. เห็นชอบแนวทางฉีดวัคซีนโควิด-19 แบบเชื้อตายสำหรับเด็ก
วันเสาร์ที่ 12 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค. เห็นชอบแนวทางการให้วัคซีนป้องกันโรคโควิด-19 แก่เด็ก สำหรับการฉีดเข็มที่ 1 และ 2 ของกระทรวงสาธารณสุข 3 แนวทาง ได้แก่ แนวทางที่ 1.วัคซีนเชื้อตาย Sinovac ทั้งเข็มที่ 1 และ 2 สำหรับเด็กอายุ 6-17 ปี แนวทางที่ 2. เข็มที่ 1 Sinavac เข็มที่ 2 ไฟเซอร์ฝาสีม่วง สำหรับเด็กอายุ 12 – 17 ปี และ แนวทางที่ 3. เข็มที่ 1 Sinovac เข็มที่ 2 ไฟเซอร์ฝาสีส้ม สำหรับเด็กอายุ 6-11 ปี โดยเข็มที่ 1 และ 2 ห่างกัน 4 สัปดาห์ เพื่อเป็นทางเลือกแก่ผู้ปกครองเพิ่มเติมจากแนวทางเดิมที่มีอยู่ คือ ไฟเซอร์ฝาสีส้ม สำหรับเด็กอายุ 5-11 ปี และ ไฟเซอร์ฝาสีม่วง สำหรับเด็กอายุ 12-17 ปี ทั้งนี้ ผู้ที่มีประวัติติดเชื้อโควิด-19 มาก่อน สามารถรับวัคซีนได้ตามหลักการเดียวกับผู้ที่ยังไม่เคยติดเชื้อ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 1 กรกฎาคม 2564
ส่งเสริมเกษตรกรปลูกสมุนไพรให้ได้มาตรฐานสากล
วันอาทิตย์ที่ 20 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนนโยบายการพัฒนาพืชสมุนไพรไทยและพืชทางเลือก โดยส่งเสริมให้เกษตรกรปลูกพืชสมุนไพรที่ได้มาตรฐานสากล ปัจจุบันมีพื้นที่ปลูกสมุนไพรตามมาตรฐาน GAP กว่า 50,000 ไร่ มาตรฐาน Organic Thailand กว่า 13,000 ไร่ รวมแล้วมีสมุนไพรถึง 80 ชนิด มีกลุ่มวิสาหกิจชุมชนได้รับการส่งเสริมการแปรรูป 60 กลุ่ม โดยสมุนไพรที่ได้รับการส่งเสริมให้เป็น Product Champion มี 4 ชนิด คือ กระชายดำ ไพล ใบบัวบก และขมิ้นชัน เนื่องจากเป็นที่นิยมของตลาดทั้งไทยและต่างประเทศ นอกจากนี้ ยังจัดทำแผนที่ความเหมาะสมของดินเพื่อปลูกสมุนไพรให้ได้ผลดี จำนวน 24 ชนิด เช่น ขมิ้นชัน ฟ้าทะลายโจร กระวาน ขิง ข่า เป็นต้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 30 พฤษภาคม 2565
รัฐบาลเตรียม 2.7 แสนอัตรา ทั้งใน และ ตปท. รองรับ นศ. จบใหม่ และคนหางาน รับตั้งแต่ไม่ระบุวุฒิ - ป.เอก สมัครได้ที่เว็บและแอป “ไทยมีงานทำ” หรือโทร. 1694
.....
กระทรวงแรงงาน เตรียมตำแหน่งงานรองรับ น.ศ. จบใหม่ และคนหางาน รวม 272,977 อัตรา เป็นงานในประเทศ 158,503 อัตรา ต่างประเทศ 114,474 อัตรา รับตั้งแต่ ไม่ระบุวุฒิการศึกษา 197,326 อัตรา/ ปวช.-ปวส. 36,771 อัตรา/ ป.ตรี 35,593 อัตรา/ ป.โท - เอก 3,287 อัตรา โดยความต้องการแรงงานในประเทศมากที่สุด 5 จังหวัดแรก ได้แก่ กทม. ปทุมธานี นนทบุรี สมุทรปราการ และระยอง
.
ตำแหน่งงานในอุตสาหกรรม S-curve อีกกว่า 40,000 อัตรา ความต้องการแรงงานใน 5 อันดับแรก คือ อุตสาหกรรมแปรรูปอาหาร อุตสาหกรรมยานยนต์ อุตสาหกรรมโลจิสติกส์ อุตสาหกรรมอิเล็กทรอนิกส์ และ อุตสาหกรรมเชื้อเพลิงชีวภาพและเคมีชีวภาพ โดยผู้ต้องการหางาน ค้นหาและสมัครได้ที่เว็บไซต์ “ไทยมีงานทำ.doe.go.th” หรือแอปพลิเคชัน “ไทยมีงานทำ” และสายด่วนกรมการจัดหางาน 1694
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 28 เมษายน 2565
รฟท. พร้อมเปิดให้บริการขบวนรถทางไกลเพิ่มเติม 6 ขบวน และขยายเส้นทางอีก 4 ขบวน
รองรับความต้องการเดินทางของประชาชนที่มีมากขึ้น เริ่ม 1 พฤษภาคม 2565 เป็นต้นไป
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่ รฟท. ได้เปิดรับฟังความเห็นของประชาชนเพื่อนำมาใช้เพิ่มประสิทธิภาพการให้บริการเดินรถนั้น ล่าสุด รฟท. มีความพร้อมในการเปิดเดินรถเพื่ออำนวยความสะดวกการเดินทางให้แก่ประชาชนเพิ่มในหลายเส้นทาง ประกอบด้วย การเพิ่มขบวนรถเชิงพาณิชย์ (รถทางไกล) เส้นทางสายเหนือ สายตะวันออกเฉียงเหนือ และสายใต้ จำนวน 6 ขบวน การขยายปลายทางขบวนรถบริการเชิงสังคม (รถระยะสั้น) อีก 4 ขบวน ซึ่งสามารถรองรับการเดินทางของผู้โดยสารที่จะมีมากขึ้นทั้งในเขตเมือง ระหว่างเมือง และทางไกล เริ่มตั้งแต่วันที่
1 พฤษภาคม 2565 เป็นต้นไป ดังนี้
สายเหนือ จำนวน 2 ขบวน
- ขบวนรถด่วนที่ 51 กรุงเทพ - เชียงใหม่ เปิดให้บริการวันที่ 1 พฤษภาคม 2565
- ขบวนรถด่วนที่ 52 เชียงใหม่- กรุงเทพ เปิดให้บริการวันที่ 2 พฤษภาคม 2565
สายตะวันออกเฉียงเหนือ จำนวน 2 ขบวน
- ขบวนรถเร็วที่ 141  กรุงเทพ- อุบลราชธานี เริ่มให้บริการวันที่ 1 พฤษภาคม 2565
- ขบวนรถเร็วที่ 142  อุบลราชธานี- กรุงเทพ เริ่มให้บริการวันที่ 2 พฤษภาคม 2565
สายใต้ จำนวน 2 ขบวน
- ขบวนรถด่วนพิเศษที่ 37 กรุงเทพ- สุไหงโกลก เริ่มให้บริการวันที่ 12 พฤษภาคม 2565
- ขบวนรถด่วนพิเศษที่ 38 สุไหงโกลก- กรุงเทพ เริ่มให้บริการวันที่ 13 พฤษภาคม 2565
ขบวนรถที่ขยายสถานีต้นทาง/ปลายทาง จำนวน 4 ขบวน
- ขบวนรถธรรมที่ 233 ขยายต้นทางปลายทางเป็น กรุงเทพ- สุรินทร์ - กรุงเทพ เริ่มให้บริการวันที่ 1 พฤษภาคม 2565
- ขบวนรถธรรมที่ 234 ขยายต้นทางปลายทางเป็น กรุงเทพ- สุรินทร์- กรุงเทพ เริ่มให้บริการวันที่ 2 พฤษภาคม 2565
- ขบวนรถชานเมืองที่ 379 ขยายต้นทางปลายทางเป็น กรุงเทพ- ฉะเชิงเทรา เริ่มให้บริการวันที่ 16 พฤษภาคม 2565
- ขบวนรถชานเมืองที่ 380 ขยายต้นทางปลายทางเป็น ฉะเชิงเทรา- กรุงเทพ เริ่มให้บริการวันที่ 17 พฤษภาคม 2565
นายเอกรัช กล่าวเพิ่มว่า รฟท.ยังมีแผนทยอยปรับเพิ่มการเดินรถให้สอดรับกับความต้องการเดินทางของประชาชนที่เพิ่มขึ้นอย่างต่อเนื่อง ซึ่งหากรวมขบวนรถที่จะเปิดให้บริการอีก 6 ขบวน ในวันที่ 1 พฤษภาคมนี้ จะทำให้มีขบวนรถที่เปิดให้บริการทั้งสิ้น 194 ขบวนต่อวัน แบ่งเป็นขบวนรถเชิงพาณิชย์ 54 ขบวน ขบวนรถเชิงสังคมเปิดให้บริการ 140 ขบวน และแบ่งตามเส้นทางได้เป็นสายเหนือ 36 ขบวน สายตะวันออกเฉียงเหนือ 46 ขบวน สายใต้ 50 ขบวน สายตะวันออก 24 ขบวน สายมหาชัย 34 ขบวน และสายแม่กลอง 4 ขบวน
นอกจากนี้รฟท. ยังมีแผนทยอยปรับเพิ่มการเดินรถอย่างต่อเนื่อง ให้สอดรับกับความต้องการเดินทางของประชาชนที่มีมากขึ้นในอนาคต โดยอยู่ระหว่างเสนอสำนักงานคณะกรรมการนโยบายรัฐวิสาหกิจ (สคร.) เพื่อดำเนินการจัดหาหัวรถจักรและตู้โดยสารใหม่ ตลอดจนให้ฝ่ายการช่างกลเร่งปรับปรุงหัวรถจักร และตู้โดยสาร เพื่อนำมาเปิดให้บริการแก่ประชาชนได้อย่างเพียงพอ
สำหรับการปรับเพิ่มขบวนรถในครั้งนี้ รฟท. ยังให้ความสำคัญต่อมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม และกระทรวงสาธารณสุขควบคู่กัน โดยได้กำหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา พร้อมกับให้สแกนแอพพลิเคชันไทยชนะก่อนและหลังใช้บริการ หากผู้โดยสารไม่สามารถใช้แอพพลิเคชันไทยชนะ ให้กรอกข้อมูลการเดินทางแทน โดยผู้ที่ต้องการเดินทาง สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
วันพฤหัสบดีที่ 22 กรกฎาคม 2564
กยศ.ปรับโครงสร้างหนี้สู้ภัยโควิด ผ่อนสูงสุด 30 ปี หักเงินเดือนขั้นต่ำเพียง 10 บาท
กยศ.เตรียมปรับโครงสร้างหนี้ผู้กู้ยืม ปรับลำดับตัดชำระหนี้และเงื่อนไขการผ่อนชำระ ส่วนผู้กู้ยืมที่อยู่ในระบบหักเงินเดือนสามารถขอปรับลดจำนวนเงินที่หักเหลือขั้นต่ำ 10 บาทต่อเดือน เพื่อช่วยเหลือผู้กู้ยืมที่ได้รับผลกระทบจากสถานการณ์แพร่ระบาดของโรคโควิด-19
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “คณะกรรมการกองทุนฯ ได้มีมติเห็นชอบแนวทางการปรับโครงสร้างหนี้ ปรับเปลี่ยนลำดับตัดชำระหนี้และเปลี่ยนเงื่อนไขการผ่อนชำระสำหรับผู้กู้ยืมกลุ่มก่อนฟ้องคดีเพื่อช่วยเหลือผู้กู้ยืมที่ค้างชำระและลดปัญหาหนี้ค้างชำระของกองทุนจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ดังนี้
1. ปรับโครงสร้างหนี้ สำหรับผู้กู้ยืมที่อยู่ระหว่างผ่อนชำระหนี้ที่ยังไม่ถูกฟ้องคดี หากไม่สามารถผ่อนชำระเงินคืนตามสัญญา กองทุนจะให้ผู้กู้ยืมทำสัญญาปรับโครงสร้างหนี้โดยขยายระยะเวลาผ่อน และเปลี่ยนเงื่อนไขเพื่อให้มีระยะเวลาในการผ่อนชำระมากขึ้น สามารถผ่อนได้สูงสุด 30 ปี แต่ในการชำระเงินงวดสุดท้ายผู้กู้ยืมต้องมีอายุไม่เกิน 65 ปีบริบูรณ์ และมีส่วนลดเบี้ยปรับโดยให้ชำระในงวดสุดท้าย ทั้งนี้ ผู้กู้ยืมสามารถแจ้งความประสงค์ขอปรับโครงสร้างหนี้ได้ที่แอปพลิเคชัน กยศ.Connect หรือทางเว็บไซต์ https://wsa.dsl.studentloan.or.th ตั้งแต่วันที่ 1 สิงหาคม 2564 เป็นต้นไป
2. ปรับเปลี่ยนลำดับตัดชำระหนี้ สำหรับผู้กู้ยืมที่อยู่ระหว่างผ่อนชำระเงินคืนกองทุนที่ยังไม่ถูกฟ้องคดี จากเดิมที่ใช้วิธีการตัดเบี้ยปรับ ดอกเบี้ย และเงินต้น กองทุนจะปรับเปลี่ยนลำดับการตัดชำระหนี้ใหม่ โดยจะนำเงินที่ได้รับชำระไปตัดเงินต้น ดอกเบี้ย และเบี้ยปรับ
3. ปรับเปลี่ยนเงื่อนไขการผ่อนชำระเงินคืน สำหรับผู้กู้ยืมรายใหม่ และผู้กู้ยืมที่อยู่ระหว่างปลอดหนี้และยังไม่ครบกำหนดชำระหนี้ จากเดิมที่ผ่อนชำระเป็นรายปี กองทุนจะปรับให้ผ่อนชำระเป็นรายเดือนในอัตราเท่ากันทุกเดือน และเพิ่มระยะเวลาการผ่อนชำระจากเดิมไม่เกิน 15 ปี เป็นไม่เกิน 30 ปี ขึ้นอยู่กับยอดหนี้ของผู้กู้ยืมแต่ละราย ทั้งนี้ในการชำระเงินงวดสุดท้ายผู้กู้ยืมจะต้องมีอายุไม่เกิน 60 ปีบริบูรณ์
นอกจากนั้น กองทุนยังมีแนวทางแบ่งเบาภาระของผู้ที่ถูกหักเงินเดือน โดยสามารถขอปรับลดจำนวนเงินที่หักเหลือเพียง 10 บาทต่อเดือน มีผลตั้งแต่เดือนสิงหาคม 2564 - มิถุนายน 2565 ทั้งนี้ ผู้กู้ยืมสามารถแจ้งความประสงค์ขอปรับจำนวนเงินดังกล่าวผ่านแอปพลิเคชัน กยศ.Connect แต่ยังคงมีหน้าที่ไปชำระส่วนต่างตามจำนวนเงินงวดที่ต้องชำระตามเงื่อนไขของสัญญา
ทั้งนี้ หากผู้กู้ยืมยังไม่สามารถชำระหนี้ได้ในสถานการณ์นี้ กองทุนได้ลดเบี้ยปรับให้เหลือเพียง 0.5% รวมทั้งชะลอการฟ้องคดี บังคับคดี ยกเว้นคดีที่จะขาดอายุความ และงดการขายทอดตลาดไว้จนถึงสิ้นปีนี้” ผู้จัดการกองทุนฯ กล่าวในที่สุด
วันพุธที่ 29 กันยายน 2564
คำกล่าว พลเอก ประยุทธ์ จันทร์โอชา นายกรัฐมนตรี  เนื่องในโอกาสการสัมมนาการดำเนินการสมาชิกวุฒิสภาพบประชาชน ประจำปีงบประมาณ พ.ศ. 2564
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสการสัมมนาการดำเนินการสมาชิกวุฒิสภาพบประชาชน ประจำปีงบประมาณ พ.ศ. 2564 วันที่ 29 กันยายน 2564 เวลา 09.30 น.
ท่านประธานวุฒิสภา
ท่านรองประธานวุฒิสภา
สมาชิกวุฒิสภา
ท่านรัฐมนตรีว่าการกระทรวงมหาดไทย
ผู้บริหารส่วนราชการ
ผู้แทนภาคประชาชนทุกท่าน
ผมมีความยินดีเป็นอย่างยิ่งที่ได้รับเกียรติในการกล่าวปราศรัยในโอกาสการสัมมานาการดำเนินการสมาชิกวุฒิสภาพบประชาชน ประจำปีงบประมาณ พ.ศ. 2564 ในวันนี้ และผมขอขอบคุณวุฒิสภาที่ได้มีการจัดทำโครงการอย่างต่อเนื่องเป็นปีที่ 2
การแก้ไขปัญหาความเดือดร้อนของพี่น้องประชาชนถือเป็นภารกิจสำคัญของรัฐบาล ซึ่งที่ผ่านมาแม้จะมีกลไกต่าง ๆ ของรัฐในการแก้ไขช่วยเหลือปัญหาให้แก่ประชาชนแล้ว แต่ก็ไม่อาจจะครอบคลุมปัญหาความเดือดร้อนของประชาชนได้ทั้งหมด ดังนั้น การที่สมาชิกวุฒิสภาได้เข้ามามีส่วนร่วมในการรับฟังปัญหาอุปสรรคของประชาชนร่วมกับส่วนราชการที่เกี่ยวข้อง จึงถือเป็นการสร้างคุณประโยชน์ให้แก่ประเทศชาติอีกทางหนึ่ง และถือเป็นจุดร่วมระหว่างฝ่ายบริหารและฝ่ายนิติบัญญัติ คือ การสร้างความผาสุกให้เกิดขึ้นแก่ประชาชน
ทั้งนี้ ผมหวังเป็นอย่างยิ่งว่าวุฒิสภาจะยังคงดำเนินโครงการดังกล่าวอย่างต่อเนื่อง และขอให้หน่วยงานของรัฐให้ความร่วมมืออย่างเต็มกำลังความสามารถ เพื่อร่วมกันแก้ไขปัญหาอุปสรรคให้ประชาชน เพื่อให้ประเทศชาติก้าวไปข้างหน้าอย่างมั่นคง มั่งคั่งและยั่งยืนสืบไป
ในโอกาสนี้ ผมขออาราธนาคุณพระศรีรัตนตรัย และสิ่งศักดิ์สิทธิ์ที่ทุกท่านเคารพนับถือ อีกทั้ง เดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้สมาชิกวุฒิสภา เจ้าหน้าที่ผู้มีส่วนเกี่ยวข้อง และพี่น้องประชาชนทุกท่าน ประสบแต่ความสุข ความเจริญ มีกำลังกาย กำลังใจที่เข้มแข็ง และขอให้การจัดงานสัมมนาในวันนี้ประสพผลสำเร็จตามเจตจำนงค์ทุกประการ
สวัสดีครับ
----------------
วันพฤหัสบดีที่ 16 ธันวาคม 2564
​Govt Spokesperson: Positive outlook for Thai economic recovery in 2022 forecasted
​Govt Spokesperson: Positive outlook for Thai economic recovery in 2022 forecasted
December 16, 2021, Government Spokesperson Thanakorn Wangboonkongchana disclosed about the Thai economic outlook in the first quarter of 2022 that the Thai economy is expected to continue growing. According to the World Bank, Thailand's economy is expected to grow 3.9% in 2022, comparing to the 1% growth this year. This is in line with the Bank of Ayudhya’s Krungsri Research which projects the recovery of private consumption at 3.6% in 2022, comparing to the 1.1% this year.
The factors that will contribute to economic growth and the increase of private confidence in 2022 are the Government’s ease of health measure control, and revival of service sector, especially tourism business which is a major driving force of Thai economy, as well as rapid and equitable vaccine distribution which will keep numbers of newly-infected patients at a low level.
According to the Government Spokesperson, the Government continues to implement policies and measures that stimulate economic recovery, e.g., maintaining the Central Bank of Thailand’s policy rate at 0.5% until next year and the inflation rate at 1-3%. The Prime Minister also commits to enhance national competitiveness through utilizing innovations and digital technology to drive the economies and add value to goods and services.
วันอังคารที่ 30 พฤศจิกายน 2564
​ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564
วันนี้ (30 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 53-11/2564 โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และเจ้าหน้าที่ที่เกี่ยวข้อง เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม และผ่านระบบ Zoom Meeting
โดยที่ประชุมได้รับทราบหลักเกณฑ์การส่งเสริมและพัฒนาเอสเอ็มอีของกองทุนเอสเอ็มอีตามแนวประชารัฐ โครงการส่งเสริมและพัฒนาเอสเอ็มอี ประจำปีงบประมาณ พ.ศ. 2564 ผลการดำเนินงานด้านสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ พ.ศ. 2564 และรายงานความคืบหน้าโครงการส่งเสริมและพัฒนาเอสเอ็มอี ปีงบประมาณ พ.ศ. 2564 นอกจากที่ประชุมได้ร่วมกันพิจารณาการขออนุมัติโครงการส่งเสริมและพัฒนาเอสเอ็มอีแบบเฉพาะกลุ่ม ปีงบประมาณ พ.ศ. 2564
#กองทุนพัฒนาเอสเอ็มอีตามแนวประชารัฐ #กระทรวงอุตสาหกรรม
วันอังคารที่ 13 กรกฎาคม 2564
รมว.พม. ลงพื้นที่ จ.พิษณุโลก ดึง 9 หน่วยงาน ลงนามความร่วมมือ เร่งขับเคลื่อน พืชทางเลือก สมุนไพรเศรษฐกิจฐานราก ช่วยแก้ปัญหาความเดือดร้อนกลุ่มเปราะบางและเครือข่ายเกษตรกร
รมว.พม. ลงพื้นที่ จ.พิษณุโลก ดึง 9 หน่วยงาน ลงนามความร่วมมือ เร่งขับเคลื่อน พืชทางเลือก สมุนไพรเศรษฐกิจฐานราก ช่วยแก้ปัญหาความเดือดร้อนกลุ่มเปราะบางและเครือข่ายเกษตรกร
วันที่ 10 ก.ค. 64 เวลา 09.30 น. ที่ศาลาประชาคมจังหวัดพิษณุโลก ศาลากลางจังหวัดพิษณุโลกนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ร่วมเป็นสักขีพยานในการลงนามบันทึกข้อตกลงความร่วมมือเรื่อง การขับเคลื่อน พืชทางเลือก สมุนไพรเศรษฐกิจฐานราก ระหว่าง 9 หน่วยงาน ประกอบด้วย 1) สภาเกษตรกรจังหวัดพิษณุโลก 2) สำนักงานพัฒนาสังคมและความมั่นคงของมนุษย์จังหวัดพิษณุโลก 3) กองอำนวยการรักษาความมั่นคงภายใน (กอ.รมน.) จังหวัดพิษณุโลก 4) นิคมสร้างตนเองบางระกำ จังหวัดพิษณุโลก 5) นิคมสร้างตนเองทุ่งสาน จังหวัดพิษณุโลก 6) มหาวิทยาลัยนเรศวร 7) มหาวิทยาลัยราชภัฏพิบูลสงคราม 8) วิทยาลัยการสาธารณสุขสิรินธร จังหวัดพิษณุโลก และ 9) เครือข่ายเกษตรกรผู้ปลูกสมุนไพรจังหวัดพิษณุโลก เพื่อความร่วมมือในการแสดงพลังสำหรับการขับเคลื่อนพืชทางเลือกสมุนไพรเศรษฐกิจฐานรากอย่างเป็นรูปธรรม และสร้างประโยชน์ให้กับกลุ่มเปราะบางและเครือข่ายเกษตรกรในพื้นที่
นายจุติกล่าวว่า รัฐบาลมีเป้าหมายในการพัฒนาให้ประเทศไทยเป็นประเทศที่มีรายได้สูง โดยใช้พื้นที่เกษตรให้เกิดผลิตภัณฑ์ใหม่ๆ ภายใต้ยุทธศาสตร์การขับเคลื่อนประเทศไทยด้วยโมเดลเศรษฐกิจใหม่ (BCG Economy)พ.ศ. 2564-2569 โดยยกระดับภาคการเกษตรดั้งเดิมไปสู่เกษตรอัจฉริยะ(Smart Farming)และเกษตรปลอดภัย (GAP)เพื่อเป็นทางรอดให้แก่ประเทศ รวมทั้งการขับเคลื่อนเชิงพื้นที่ โดยอาศัยคุณค่าของ ความหลากหลายทางชีวภาพ และ ความหลากหลายทางวัฒนธรรม ที่มีอยู่เฉพาะในแต่ละภูมิภาคของประเทศ มาผนวกกับการบริหารจัดการสมัยใหม่ ที่เข้ามาช่วยเติมเต็มด้วยองค์ความรู้ วิทยาศาสตร์ เทคโนโลยี และนวัตกรรม เพื่อสร้างเป็นมูลค่าทางเศรษฐกิจ และเปิดโอกาสให้แต่ละพื้นที่สามารถพึ่งพาตนเอง พึ่งพากันเอง และรวมกันเป็นกลุ่มอย่างมีพลังที่เข้มแข็ง ตามหลักปรัชญาของเศรษฐกิจพอเพียง นับเป็นการพัฒนาที่ยั่งยืน โดยไม่ทิ้งใครไว้ข้างหลัง
นายจุติกล่าวต่อไปว่า วันนี้ถือเป็นความน่ายินดีที่ทั้ง 9 หน่วยงานสำคัญของจังหวัดพิษณุโลก รวมทั้งสถาบันการศึกษา ได้เข้ามาให้การสนับสนุนด้านองค์ความรู้ เทคโนโลยี และนวัตกรรมที่ทันสมัยและเหมาะสม รวมทั้งการพัฒนาผลิตภัณฑ์จากพืชทางเลือกสมุนไพรเศรษฐกิจฐานราก ตลอดจน กอ.รมน. จังหวัดพิษณุโลก ที่เข้ามาสนับสนุนกำลังพล และส่งเสริมการอนุรักษ์พันธุ์พืช ไปสู่ระบบเกษตรกรรมยั่งยืนทั้งนี้ ความร่วมมือในครั้งนี้ นับว่าเป็นการประสานความร่วมมือเชิงบูรณาการในระดับพื้นที่เพื่อการสนับสนุนและพัฒนาทรัพยากรต่างๆ ที่เกี่ยวข้อง เพื่อร่วมกันการแก้ไขปัญหาความเดือดร้อนและสร้างประโยชน์ให้กับกลุ่มเปราะบางและเครือข่ายเกษตรกรในพื้นที่ โดยเฉพาะในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งจะนำไปสู่การพัฒนาคุณภาพชีวิตที่ดีและมั่นคงในระยะยาวต่อไป
นายจุติกล่าวเพิ่มเติมว่า กระทรวง พม. ได้ขับเคลื่อนการดำเนินงานของนิคมสร้างตนเอง จำนวน 43 แห่งทั่วประเทศ โดยจังหวัดพิษณุโลกมีจำนวน 2 แห่ง ได้แก่ 1) นิคมสร้างตนเองบางระกำ และ 2) นิคมสร้างตนเองทุ่งสาน มีภารกิจสำคัญในการดำเนินการจัดที่ดินให้สมาชิกนิคมสร้างตนเอง เพื่อบรรเทาความเดือดร้อนในเรื่องที่ดินทำกินให้ได้มีที่อยู่อาศัยเป็นหลักแหล่งและสามารถประกอบอาชีพเกษตรกรรม โดยชอบด้วยกฎหมาย เพื่อหารายได้ สามารถพึ่งพาตนเองและเลี้ยงดูครอบครัวได้อย่างยั่งยืน
วันศุกร์ที่ 10 มิถุนายน 2565
PM pleased with signing of Statement of Commitment to Sustainable Thailand by 76 provincial governors
PM pleased with signing of Statement of Commitment to Sustainable Thailand by 76 provincial governors
June 10, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha commended concerned agencies for successful signing of Statement of Commitment to Sustainable Thailand, by Ministry of Interior and the provincial governors of Thailand, together with the United Nations on June 6, 2022. The aim of the Statement is to lead Thailand toward 17 Sustainable Development Goals (SDGs) under the principle of “76 Provinces, 76 Commitments for Equality and Sustainability”, through the collaboration with UN and concerned partners and networks. This also aligns with the 20-Year National Strategy and the draft 13th National Economic and Social Development Plan (NESDP).
According to the Government Spokesperson, upon signing the Statement of Commitment to Sustainable Thailand, 76 Provincial Governors of Thailand commit to building capacity and awareness on sustainable development within their respective provinces in collaboration with the United Nations Country Team and its partners. In addition, localization, through engaging and mobilizing local authorities and municipalities in the endeavor of sustainable development capacity and awareness building, is what the Prime Minister has prioritized all along. Under the program, 76 provincial governors will be the key mechanism to develop local action plan to build awareness of the people, and enhance capacities of subnational authorities in mobilizing local actions toward tangible achievements.
The Prime Minister has made clear in his vision and commitment to promote the 17 Sustainable Development Goals (SDGs) in all Government agencies, as also stated in the draft 13th National Economic and Social Development Plan. The Government also commits to lead Thailand toward security, prosperity, and sustainability for the best interest of the country and people, and to achieve the country’s vision to keep economy, society and the environment in balance.
วันจันทร์ที่ 31 มกราคม 2565
ศบค. ขอให้แยกขยะจากการตรวจ ATK หน้ากากผ้า หน้ากากอนามัย ใส่ถุงขยะติดเชื้อ เพื่อรักษาสุขอนามัยที่ดี
ศบค. ขอให้แยกขยะจากการตรวจ ATK หน้ากากผ้า หน้ากากอนามัย ใส่ถุงขยะติดเชื้อ เพื่อรักษาสุขอนามัยที่ดี
วันนี้ (31 มกราคม 2565) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยได้ตอบคำถามสื่อมวลชนเกี่ยวกับขยะที่เกิดจากชุดตรวจ ATK โดยโฆษก ศบค. แนะนำว่า ชุดตรวจ ATK ภายหลังการตรวจ กลายเป็นขยะจำนวนมาก กรมอนามัย กรมควบคุมโรค กระทรวงสาธารณสุข มีความห่วงใย โดย โฆษก ศบค. นำชุดข้อมูลมาสื่อสาร คือ ATK ถือเป็นขยะติดเชื้อ เพราะตรวจจากสารคัดหลั่งในร่างกาย มีเชื้อโรคจากร่างกาย หรือเชื้ออ่อนจากโควิด -19 ต้องทิ้งให้ปลอดภัย วิธีทิ้งคือ ก่อนทิ้งให้ใช้แอลกอฮอล์ที่เราใช้ฉีดมือ และนำมาใส่ถุงสีแดงสัญลักษณ์ของขยะติดเชื้อ หรือถ้าไม่มี ให้ใส่ในถุงพลาสติก 2 ชั้น ปิดปากถุงให้แน่น และเขียนว่าเป็นขยะติดเชื้อ ขอให้ห่วงใยเจ้าหน้าที่ผู้เก็บขยะไม่ให้เกิดความเสี่ยงร่วม
วันพุธที่ 9 มีนาคม 2565
รมว.มท. มอบสารเนื่องในวันคณะกรรมการหมู่บ้าน (กม.) ประจำปี 2565 ย้ำ “คณะกรรมการหมู่บ้าน" เป็นกลไกสำคัญที่ทำงานอยู่ใกล้ชิดประชาชนขับเคลื่อนนโยบายกระทรวงมหาดไทย
รมว.มท. มอบสารเนื่องในวันคณะกรรมการหมู่บ้าน (กม.) ประจำปี 2565 ย้ำ “คณะกรรมการหมู่บ้าน" เป็นกลไกสำคัญที่ทำงานอยู่ใกล้ชิดประชาชนขับเคลื่อนนโยบายกระทรวงมหาดไทยในการบำบัดทุกข์ บำรุงสุขประชาชนบรรลุผลอย่างมีประสิทธิภาพ
วันนี้ (9 มี.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบสารเนื่องในโอกาสวันคณะกรรมการหมู่บ้าน (กม.) 9 มีนาคม 2565 ความว่า “กระทรวงมหาดไทยเป็นองค์กรหลักในการนำยุทธศาสตร์ชาติ แปลงสู่การจัดทำและขับเคลื่อนการพัฒนาในระดับพื้นที่ ด้วยการยึดหลักธรรมาภิบาล (Good Governance) สร้างความร่วมมือ บริหารจัดการและบูรณาการงานทุกเรื่องในพื้นที่ ให้เกิดประสิทธิภาพสูงสุด ยึดประชาชนเป็นศูนย์กลาง โดยมีวิสัยทัศน์คือ “ประชาชนมีรากฐานการดำรงชีวิตและพัฒนาสู่อนาคตได้อย่างมั่นคงและสมดุล ตามหลักปรัชญาของเศรษฐกิจพอเพียง” ซึ่งการจะดำเนินการให้บรรลุผลสำเร็จนั้น คณะกรรมการหมู่บ้านเป็นกลไกสำคัญที่ทำงานอยู่ใกล้ชิดประชาชน ทำหน้าที่บูรณาการการแก้ไขปัญหาและพัฒนาหมู่บ้านให้มีเอกภาพ เพื่อประโยชน์สูงสุดต่อประชาชน เหมือนดังคำที่ว่า “ประเทศต้องมีรัฐบาล หมู่บ้านต้องมี กม.” และขอขอบคุณกรรมการหมู่บ้านทุกท่านที่ได้ตั้งใจปฏิบัติหน้าที่ ปฏิบัติตนด้วยความเสียสละ โดยเฉพาะอย่างยิ่งในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทุกหน่วยงานที่เกี่ยวข้องได้บูรณาการร่วมกัน เพื่อขับเคลื่อนภารกิจของกระทรวงมหาดไทยให้เป็นไปอย่างมีประสิทธิภาพ ตามบทบาทหน้าที่ในการ “บำบัดทุกข์ บำรุงสุข” ให้กับพี่น้องประชาชน”
ด้าน นายสุทธิพงษ์ จุลเจริญ ปลัดกระทรวงมหาดไทย ได้มอบสารเนื่องในโอกาสเดียวกันนี้ ความว่า “คณะกรรมการหมู่บ้านจัดตั้งขึ้นตามพระราชบัญญัติลักษณะปกครองท้องที่ พระพุทธศักราช 2457 ถือเป็นกลไกของหมู่บ้านที่ใกล้ชิดประชาชนมากที่สุด เปรียบเสมือนเป็น “คณะรัฐมนตรีประจำหมู่บ้าน” มีความรู้และสามารถเข้าถึงข้อมูลสภาพปัญหาและความต้องการของประชาชนในหมู่บ้านดีที่สุด โดยมีโครงสร้างและอำนาจหน้าที่ครอบคลุมการทำงานในทุกมิติของหมู่บ้าน ทำหน้าที่ในการนำนโยบายไปปฏิบัติ และขับเคลื่อนนโยบายของภาครัฐให้เกิดผลสัมฤทธิ์เพื่อประโยชน์สุขของพี่น้องประชาชนในหมู่บ้าน และขอขอบคุณกรรมการหมู่บ้านทุกท่านที่ได้เสียสละ ทุ่มเทแรงกายแรงใจในการปฏิบัติหน้าที่ตามแนวคิดในการขับเคลื่อนงานว่า “Change for Good” เพราะเมื่อคณะกรรมการหมู่บ้านเข้ามามีส่วนร่วมในการบูรณาการร่วมกับทุกหน่วยงาน จะทำให้เกิดสิ่งที่ดีและมีค่าแก่สังคม เป็นที่เชื่อถือ เชื่อมั่น สร้างหมู่บ้านที่เข้มแข็งและพึ่งพาตนเองได้ โดยเฉพาะอย่างยิ่งการส่งเสริมบทบาทจิตอาสาตามโครงการจิตอาสาพระราชทานตามแนวพระราชดำริ ในการสืบสาน รักษา ต่อยอด เพื่อให้เกิดความสามัคคี มีความสุข ประเทศชาติมีความมั่นคงอย่างยั่งยืน
วันเสาร์ที่ 9 กรกฎาคม 2565
โฆษกรัฐบาลเผย "นายกฯ" มุ่งมั่นยกระดับคุณภาพชีวิตประชาชน ผ่านโครงการบ้านล้านหลัง ระยะ 2 ขณะนี้ปล่อยสินเชื่อไปแล้วกว่า 15,500 ล้านบาท ธอส. เตรียมลุยต่อ ระยะ 3
โฆษกรัฐบาลเผย "นายกฯ" มุ่งมั่นยกระดับคุณภาพชีวิตประชาชน ผ่าน โครงการบ้านล้านหลัง ระยะ 2 ขณะนี้ปล่อยสินเชื่อไปแล้วกว่า 15,500 ล้านบาท  ธอส. เตรียมลุยต่อ ระยะ 3 ช่วยกลุ่มเปราะบาง-รายได้น้อยให้มีบ้านเป็นของตนเอง
วันนี้(9ก.ค.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและรัฐบาลมีความมุ่งมั่นที่ต้องการดูแลประชาชนผู้มีรายได้น้อยให้ได้มีที่อยู่อาศัยที่มั่นคงราคาไม่แพงโดยเฉพาะกลุ่มที่ไม่สามารถเข้าถึงสินเชื่อในระบบสถาบันการเงินผู้ที่เริ่มต้นทำงานเพื่อสร้างครอบครัวและผู้สูงอายุซึ่งมติคณะรัฐมนตรี(ครม.)เมื่อวันที่7มิถุนายน2565เห็นชอบตามที่กระทรวงการคลังเสนอให้ธนาคารอาคารสงเคราะห์(ธอส.)ปรับปรุงการกำหนดราคาซื้อ-ขาย/ค่าก่อสร้างและปรับวงเงินกู้“โครงการบ้านล้านหลังระยะที่2”สูงสุดต่อรายต่อหลักประกันไม่เกิน1,500,000บาทภายใต้กรอบวงเงินรวม20,000ล้านบาทโดยความคืบหน้าการปล่อยสินเชื่อดอกเบี้ยต่ำผ่านโครงการบ้านล้านหลังระยะที่2ของธอส. (ณสิ้นเดือนมิถุนายน2565)มีการปล่อยสินเชื่อไปแล้วกว่า15,500ล้านบาทถือว่าประชาชนให้การตอบรับเป็นอย่างดี
นายธนกรกล่าวเพิ่มเติมว่าโครงการบ้านล้านหลังถือเป็นโครงการที่สร้างโอกาสและสนับสนุนประชาชนกลุ่มผู้มีรายได้น้อยที่ไม่มีที่อยู่อาศัยได้มีกรรมสิทธิ์ในที่อยู่อาศัยได้อย่างทั่วถึงซึ่งหากโครงการระยะที่2ปล่อยสินเชื่อเต็มวงเงินแล้วในช่วงปี2566ธอส.เตรียมจะเดินหน้าโครงการบ้านล้านหลังระยะที่3ต่อ สอดคล้องตามที่รัฐบาลต้องการส่งเสริมให้คนไทยมีบ้านเป็นของตนเองมากขึ้น
“ประชาชนตอบรับโครงการบ้านล้านหลังระยะที่2เป็นอย่างดี โดยนายกรัฐมนตรีให้ความสำคัญกับการสร้างความสุขและความอบอุ่นในครอบครัวเร่งยกระดับคุณภาพชีวิตประชาชนมุ่งมั่นดูแลผู้มีรายได้น้อยให้มีที่อยู่อาศัยที่มั่นคงราคาไม่แพงพยายามเสริมสร้างระบบการเงินและระบบสินเชื่อที่เอื้อต่อการมีที่อยู่อาศัยของประชาชนทุกระดับรายได้เพื่อยกระดับคุณภาพชีวิตเสริมสร้างความเสมอภาคลดความเหลื่อมล้ำสร้างโอกาสให้คนไทยมีบ้านที่อยู่อาศัยทั่วหน้า”นายธนกรฯกล่าว
ทั้งนี้ประชาชนที่สนใจยังสามารถลงทะเบียนผ่านMobile Application : GHB ALLเพื่อเข้าร่วมโครงการบ้านล้านหลังระยะที่2ได้อย่างต่อเนื่องโดยโครงการฯจะสิ้นสุดยื่นคำขอกู้และทำนิติกรรมในวันที่30ธันวาคม2566หรือเมื่อมีลูกค้าได้รับอนุมัติสินเชื่อและทำนิติกรรมเต็มกรอบวงเงิน20,000ล้านบาทสอบถามรายละเอียดเพิ่มเติมได้ที่ธอส.ทุกสาขาทั่วประเทศหรือที่G H Bank Call Centerโทร0-2645-9000
——————
วันอังคารที่ 19 เมษายน 2565
ครม. อนุมัติ 159.69 ล้านบาท  ช่วยเกษตรกรผู้เพาะปลูกยาสูบและผู้บ่มอิสระ ในฤดูการผลิต 62/63    ในโครงการฯ จำนวน 14,292 ราย
ครม. อนุมัติ 159.69 ล้านบาท  ช่วยเกษตรกรผู้เพาะปลูกยาสูบและผู้บ่มอิสระ ในฤดูการผลิต 62/63    ในโครงการฯ จำนวน 14,292 ราย
วันที่ 19 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรีอนุมัติงบกลาง จำนวน 159.69 ล้านบาท เป็นค่าใช้จ่ายในโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย (ยสท.) ฤดูกาลผลิต 2562 / 2563 ที่ขึ้นทะเบียนไว้กับ ยสท. และกรมสรรพสามิต รวมจำนวน 14,292 ราย แบ่งออกเป็น 3 ประเภทใบยา ดังนี้
1. ใบยาเวอร์ยิเนีย ประกอบด้วย ชาวไร่ 2,378 ราย ผู้บ่มอิสระ 54 ราย ชาวไร่ใบยาสด 1,807 ราย
2. ใบยาเบอร์เลย์ ชาวไร่ 6,562 ราย
3. ใบยาเตอร์กิช ชาวไร่ 3491 ราย
ทั้งนี้ รัฐบาลให้ความช่วยเหลือโดยจ่ายเงินช่วยเหลือให้เกษตรกรผู้เพาะปลูกต้นยาสูบและผู้บ่มอิสระในอัตราร้อยละ 70 ของรายได้ที่หายไป โดยคำนวณเงินช่วยเหลือจากปริมาณโคต้าการผลิตใบยาที่ลดลงในฤดูกาลผลิต 2562 / 2563 เปรียบเทียบกับปริมาณโควตาที่ได้รับในฤดูกาลผลิต 2560 / 2561 คูณด้วยร้อยละ 70 ของรายได้ที่หายไป โดยเกษตรกรผู้ปลูกต้นยาสูบจะได้รับเงินช่วยเหลือตามปริมาณการรับซื้อใบยาสูบที่ลดลงจริงในแต่ละประเภทใบยา และปัจจุบันในพื้นที่ดังกล่าวต้องไม่มีการปลูกยาสูบทดแทนด้วย โดย จะมีคณะกรรมการ ฯ ตรวจสอบ รวบรวมข้อมูล ส่งให้ธนาคารเพื่อการเกษตรและสหกรณ์การเกษตร (ธ.ก.ส.) จะโอนเงินเข้าบัญชีเงินฝาก ธ.ก.ส. ของเกษตรกรผู้ปลูกยาสูบที่ได้รับสิทธิ์ภายใต้โครงการดังกล่าว โดยมีระยะเวลาดำเนินการ ภายใน 150 วัน นับตั้งแต่คณะรัฐมนตรีมีมติเห็นชอบ
วันศุกร์ที่ 17 ธันวาคม 2564
ทริปจบ แต่ความฟินยังมีต่อ รถไฟนำเที่ยวม่วนแต้ๆ แอ่ว แม่เมาะ By SRT x EGAT สำเร็จเกินคาด
การรถไฟแห่งประเทศไทยเตรียมลุยจัดทริปสร้างความฟินทุกเดือน
ขบวนรถไฟ “ม่วนแต้ๆ แอ่ว แม่เมาะ By SRT x EGAT เส้นทาง กรุงเทพ-ลำปาง” จากความร่วมมือระหว่าง การรถไฟแห่งประเทศไทย (รฟท.) กระทรวงคมนาคม และการไฟฟ้าฝ่ายผลิตแห่งประเทศไทย (กฟผ.) สำเร็จเกินคาดหมายตลอดทั้งทริป เริ่มตั้งแต่การเปิดให้จองซื้อตั๋ว ก็สร้างปรากฏการณ์เต็มทุกที่นั่งภายใน 1 ชั่วโมง และยังปิดทริปไปแบบฟิน ๆ กับลมหนาว ที่มาพร้อมกับความประทับใจจากมนต์ขลังแห่งนครลำปาง ทุ่งดอกบัวตองสุดอลังการบนพื้นที่กว่า 500 ไร่และทุ่งดอกไม้อีกนานาชนิด และท่องโลกพลังงานกับภารกิจการทำเหมืองถ่านหิน (แม่เมาะ)
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ รฟท. เปิดเผยว่า ขบวนรถไฟนำเที่ยว “ม่วนแต้ๆ แอ่ว แม่เมาะ By SRT x EGAT เส้นทางกรุงเทพ ลำปาง” ถือเป็นทริปนำร่องที่จัดขึ้นตามนโยบายของนายนิรุฒ มณีพันธ์ ผู้ว่ารฟท. และนายบุญญนิตย์ วงศ์รักมิตร ผู้ว่าการการไฟฟ้าฝ่ายผลิตแห่งประเทศไทย (กฟผ.) ที่ต้องการพัฒนาความร่วมมือระหว่างกันเพื่อส่งเสริมการท่องเที่ยวภายในประเทศ กระตุ้นให้เกิดการกระจายรายได้สู่ท้องถิ่นเพื่อกระตุ้นเศรษฐกิจอีกทางหนึ่ง อีกทั้งสนับสนุนให้คนไทยลดการใช้รถส่วนบุคคลและหันมาเดินทางท่องเที่ยวโดยรถไฟกันเพิ่มมากขึ้น
โครงการดังกล่าวเป็นความร่วมมือแบบบูรณาการที่มีการลงนามบันทึกความเข้าใจ ((MOU) ระหว่าง รฟท. กับ กฟผ. เมื่อวันที่ 20 ตุลาคมที่ผ่านมา ที่นอกจากการพัฒนาความร่วมมือด้านการท่องเที่ยวเพื่อส่งเสริมเศรษฐกิจของประเทศระหว่างกันแล้ว ยังจะพัฒนาความร่วมมืออีก 3 ด้านคือ การปรับปรุงโครงข่ายระบบส่งไฟฟ้าเพื่อสนับสนุนการพัฒนาโลจิสติกส์ของประเทศ การศึกษาพื้นที่เส้นทางรถไฟที่มีศักยภาพเพื่อพัฒนาโครงสร้างระบบส่งไฟฟ้าและส่งเสริมให้ประเทศไทยเป็นศูนย์กลางด้านพลังงานของภูมิภาค และการนำทรัพยากรมาใช้ประโยชน์ร่วมกัน เพื่อขับเคลื่อนเศรษฐกิจของประเทศและแสวงหาโอกาสทางธุรกิจใหม่ร่วมกัน
“สำหรับทริป ม่วนแต้ๆ แอ่ว แม่เมาะ By SRT x EGAT ถือเป็นทริปนำร่อง และแม้ว่าจะจบไปแล้ว แต่ความสนุกสนานจะยังคงมีต่อไปอีกทุกเดือน ส่วนทริปหน้าเราจะพาไปที่ไหนนั้นขอให้ทุกท่านติดตามกันอย่างใกล้ชิดทางแฟนเพจเฟซบุ๊ก ทีมพีอาร์การรถไฟแห่งประเทศไทย รับรองว่าจะสนุกสนานไม่แพ้กันแน่นอน”
วันอาทิตย์ที่ 8 พฤษภาคม 2565
“ชัยวุฒิ”ลงพื้นที่หนองคาย เผยนายกฯ กำชับโครงการพัฒนาขนส่งระบบราง หนุนการค้าชายแดนไทย-สปป.ลาว
“ชัยวุฒิ”ลงพื้นที่หนองคาย เผยนายกฯ กำชับโครงการพัฒนาขนส่งระบบราง หนุนการค้าชายแดนไทย-สปป.ลาว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)เปิดเผยระหว่าง ลงพื้นที่ตลาดท่าเสด็จจังหวัดหนองคายเพื่อติดตามความคืบหน้าของโครงการพัฒนาจังหวัดหนองคาย ตามที่ท่านนายกให้ความสำคัญมากในเรื่องการพัฒนาโครงสร้างพื้นฐานถนนหนทางทั้งขนส่งระบบรางโดยเฉพาะจุดที่มีการเชื่อมต่อกับสปป.ลาวรัฐบาลต้องการเน้นการค้าชายแดนให้กลับมาให้คึกคักเหมือนเดิมซึ่งวันนี้เราก็ติดตามอยู่ว่าทางฝั่งสปป.ลาวน่าจะมีการเปิดประเทศให้มีการเดินทางระหว่างคนไทยกับคนลาวอย่างสะดวกสบายกลับมาค้าขายชายแดนให้ดีเหมือนเดิมเรื่องนี้ท่านนายกเป็นห่วงและติดตามเรื่องนี้มาโดยตลอด
ส่วนงานของกระทรวงดิจิทัลฯมุ่งเน้นการส่งเสริมให้ประชาชนได้เข้าถึงอินเทอร์เน็ตในทุกพื้นที่ทุกหมู่บ้านทุกชุมชนในจังหวัดหนองคายก็ถือว่าประสบความสำเร็จประชาชนก็มาใช้บริการผ่านฟรีWi-Fiทุกพื้นที่ก็เข้าถึงอินเทอร์เน็ตได้เกือบ100เปอร์เซ็นต์แล้วที่สำคัญวันนี้เราก็มารับฟังความคิดเห็นของผู้นำท้องถิ่นท่านนายกอบจ.ท่านนายกเทศบาลเมืองหนองคายรวมถึงผู้สมัครส.ส.ของพรรคพลังประชารัฐซึ่งก็มาช่วยกันทำงานช่วยกันคุยกันว่าเราจะพัฒนาจังหวัดหนองคายให้เจริญก้าวหน้าได้อย่างไรซึ่งรัฐบาลยินดีสนับสนุนงบประมาณให้ตรงความต้องการของพี่น้องประชาชนอย่างเต็มที่อยู่แล้ว
ตอนนี้เราก็มีโครงการพัฒนาเเหล่งน้ำห้วยหลวง อ.โพนพิสัย เพื่อที่จะให้ชาวโพนพิสัยรวมไปถึงชาวอุดรธานีมีแหล่งน้ำที่เพียงพอในการทำการเกษตรรวมถึงการป้องกันน้ำท่วมด้วยซึ่งทั้งหมดนี้คือความตั้งใจของรัฐบาล ซึ่งท่านนายกรัฐมนตรีต้องการพัฒนาระบบชลประทานอย่างครบวงจรเพราะถือว่าเป็นหัวใจสำคัญของการช่วยพี่น้องประชาชนในพื้นที่นี้ภาคอีสานพร้อมกันนี้ในระหว่างลงพื้นที่ได้มีนายมนต์สิทธิ์ไพศาลธนวัฒน์ผู้ว่าราชการจังหวัดหนองคายและว่าที่ผู้สมัครสส.หนองคายพรรคพลังประชารัฐ ให้การต้อนรับ
*************
วันพุธที่ 20 ตุลาคม 2564
นายกฯ ตรวจสภาพพนังกั้นน้ำริมแม่น้ำเจ้าพระยา อ.อินทร์บุรี จ.สิงห์บุรี ย้ำรัฐบาลห่วงใยประชาชนที่ประสบอุทกภัย เผยด้วยพลังความรัก พลังสนับสนุน ทำให้มีกำลังใจเดินหน้าแก้ไขปัญหาต่อไป
นายกฯ ตรวจสภาพพนังกั้นน้ำริมแม่น้ำเจ้าพระยา อ.อินทร์บุรี จ.สิงห์บุรี ย้ำรัฐบาลห่วงใยประชาชนที่ประสบอุทกภัย เผยด้วยพลังความรัก พลังสนับสนุน ทำให้มีกำลังใจเดินหน้าแก้ไขปัญหาต่อไป
วันนี้ (20 ตุลาคม 2564) เวลา 15.00 น. ณ วัดเฉลิมมาศ ตำบลอินทร์บุรี อำเภออินทร์บุรี จังหวัดสิงห์บุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระกลาโหม ตรวจสภาพพนังกั้นน้ำริมแม่น้ำเจ้าพระยา ซึ่งเป็นโครงการก่อสร้างระบบป้องกันอุทกภัยในพื้นที่ชุมชนอินทร์บุรี (ระยะที่ 1 - 5) ดำเนินการก่อสร้างตั้งแต่ปีงบประมาณ พ.ศ. 2552 - 2563 ใช้งบประมาณรวมทั้งสิ้น 998.07 ล้านบาท มีความยาวตลอดแนวคันกั้นน้ำ 9,516 เมตร พื้นที่ป้องกันอุทกภัย 7.34 ตารางกิโลเมตร มีระดับป้องกันน้ำ 15.60 เมตร ในช่วงฤดูฝนปี 2564ได้มีกระแสน้ำจากแม่น้ำเจ้าพระยากัดเซาะบริเวณรอยต่อของเขื่อนป้องกันตลิ่ง ทำให้น้ำไหลเข้ามาตามแนวรอยต่อ ส่งผลกระทบให้มีน้ำท่วมขังบริเวณริมตลิ่งหน้าวัดเฉลิมมาศ ซึ่งขณะนี้ทางเทศบาลตำบลอินทร์บุรีได้ติดตั้งเครื่องสูบน้ำ จำนวน 2 ตัว เพื่อสูบน้ำที่ท่วมขังบริเวณหน้าวัดเฉลิมมาศลงสู่แม่น้ำเจ้าพระยาเพื่อระบายน้ำที่ท่วมขังออก และจะเร่งดำเนินการซ่อมแซมบริเวณรอยต่อของเขื่อนป้องกันตลิ่งที่ชำรุดให้แล้วเสร็จโดยเร็ว
นายธนกร วังบุญคงชนะ โฆษกประจำสำนักนายกรัฐมนตรีกล่าวว่า นายกรัฐมนตรีกำชับให้เร่งสำรวจรอยรั่ว และดำเนินการอุดให้แล้วเสร็จ พร้อมยืนยันรัฐบาลจัดลำดับความสำคัญการดำเนินโครงการ โดยจะเร่งดำเนินโครงการสำคัญก่อนเป็นอันดับแรก เพื่อให้เกิดประโยชน์ต่อส่วนรวม ลดความเดือดร้อนของประชาชน จะดำเนินการให้เร็วที่สุด และจะทยอยดำเนินโครงการที่เหลือตามแผนงบประมาณที่จัดเตรียมไว้ ทั้งนี้ ขอให้บูรณาการการทำงานอย่างเป็นระบบ
ในส่วนของประชาชนที่ประสบอุทกภัย รัฐบาลมีความห่วงใย โดยได้เร่งดำเนินการแก้ไขปัญหามาอย่างต่อเนื่อง พร้อมสนับสนุนงบประมาณในการแก้ไขปัญหา ซึ่งขณะนี้ประเทศไทยประสบปัญหาในหลาย ๆ เรื่อง ทั้งน้ำท่วม ปัญหาเศรษฐกิจ และการแพร่ระบาดของโควิด-19 แต่ด้วยพลังความรัก พลังสนับสนุนของทุกคน ทำให้นายกรัฐมนตรีและรัฐบาลมีกำลังใจเดินหน้าทำงานแก้ไขปัญหาต่อไปเพื่อประเทศชาติ และเพื่อความเป็นอยู่ที่ดีของทุกคน
วันพุธที่ 24 พฤศจิกายน 2564
คณะผู้บริหารกระทรวงอุตสาหกรรมเยี่ยมชมกระบวนการผลิตเส้นใยกัญชงเพื่อการพัฒนาสู่อุตสาหกรรมเชิงพาณิชย์
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม เยี่ยมชมกระบวนการปั่น ทอ เส้นใยกัญชง เพื่อการพัฒนาสู่อุตสาหกรรมเชิงพาณิชย์ ของบริษัท เอราวัณสิ่งทอ จำกัด
คณะผู้บริหารกระทรวงอุตสาหกรรมเยี่ยมชมกระบวนการผลิตเส้นใยกัญชงเพื่อการพัฒนาสู่อุตสาหกรรมเชิงพาณิชย์
วันนี้ (23 พฤศจิกายน 2564) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม เยี่ยมชมกระบวนการปั่น ทอ เส้นใยกัญชง เพื่อการพัฒนาสู่อุตสาหกรรมเชิงพาณิชย์ ของบริษัท เอราวัณสิ่งทอ จำกัด โดยทางบริษัทฯ ได้ร่วมมือกับสถาบันพัฒนาอุตสาหกรรมสิ่งทอในการพัฒนาและผลิตเส้นด้ายผสมเส้นใยกัญชงและเมื่อนำไปทอเป็นผ้าผืนจะมีคุณสมบัติ ในการยับยั้งเชื้อแบคทีเรีย ป้องกันรังสียูวี โดยในเบื้องต้น ได้มีการนำไปผลิต ถุงเท้า รองเท้า และชุดเครื่องแบบสำหรับผู้ปฏิบัติงานในภาคสนาม นอกจากนี้ทางบริษัทยังมีการพัฒนานวัตกรรมผ้าฝัง Zinc pyrithione ลงในเส้นใยผ้า ทำให้ผ้ามีคุณสมบัติในการยับยั้งเชื้อโคโรน่าไวรัสได้สูงถึง 99.69 % และยับยั้งเชื้อแบคทีเรียได้ถึง 99.95 % ซึ่งทางบริษัทนำมาใช้ในการผลิตชุดพยาบาล หน้ากากอนามัย ผ้าม่านที่ใช้ในสถาพยาบาล เพื่อนำไปพัฒนาสู่อุตสาหกรรมเชิงพาณิชย์ต่อไป โดยมี ภก.ดร.อนันต์ชัย อัศวเมฆิน ที่ปรึกษารัฐมนตรีว่าการกระทรวงสาธารณสุข นายชาญชัย สิริเกษมเลิศ ผู้อำนวยการสถาบันพัฒนาอุตสาหกรรมสิ่งทอ นางอนงค์ ไพจิตรประภาภรณ์ ผู้อำนวยการสถาบันอาหาร สำนักงานมาตรฐานผลิตภัณฑ์อุตสาหกรรม สำนักงานเศรษฐกิจอุตสาหกรรม กรมส่งเสริมอุตสาหกรรม กรมวิทยาศาสตร์บริการ ร่วมเยี่ยมชม โดยมี นายคมสัน ศุภมิตร์ กรรมการผู้จัดการ และนายสาธิต ธีระประเสริฐ ที่ปรึกษาด้านการวิจัยและพัฒนา บริษัท เอราวัณสิ่งทอ จำกัด ให้การต้อนรับ ณ บริษัท เอราวัณสิ่งทอจำกัด จังหวัดสมุทรปราการ
#กระทรวงอุตสาหกรรม
#เอราวัณสิ่งทอ
#สถาบันสิ่งพัฒนาอุตสาหกรรมสิ่งทอ
#สถาบันอาหาร
#เส้นใยกัญชง
#กัญชง
วันอังคารที่ 9 พฤศจิกายน 2564
AOT จัดการประชุม Analyst Meeting
ในรูปแบบออนไลน์ผ่านทางโปรแกรม Webex ภายใต้หัวข้อ “ทิศทางในอนาคตของ AOT หลังการเปิดน่านฟ้า”
นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) (AOT)เป็นประธานในการประชุม Analyst Meeting ในรูปแบบออนไลน์ผ่านทางโปรแกรม Webex ภายใต้หัวข้อ“ทิศทางในอนาคตของ AOT หลังการเปิดน่านฟ้า” เพื่อชี้แจงและตอบข้อซักถามจากนักวิเคราะห์หลักทรัพย์และผู้จัดการกองทุนเกี่ยวกับแนวทางการดำเนินงานในอนาคตของ AOT ภายหลังการเปิดน่านฟ้า โดยมีนายเจนวิทย์มุสิกรัตน์ รองกรรมการผู้อำนวยการใหญ่ (สายงานบัญชีและการเงิน) พร้อมด้วย นางอัญชลี ประมวลเจริญกิจผู้ช่วยกรรมการผู้อำนวยการใหญ่ (สายงานบัญชีและการเงิน 1) นางสาวพัชรวลัย ตันประวัติ ผู้ช่วยกรรมการผู้อำนวยการใหญ่ (สายงานบัญชีและการเงิน 2) และพนักงานฝ่ายนักลงทุนสัมพันธ์ AOT ร่วมสนับสนุนข้อมูลเมื่อวันที่ 8 พฤศจิกายน 2564 ณ อาคารสำนักงานใหญ่ AOT
ทั้งนี้ ประเด็นคำถามที่นักวิเคราะห์หลักทรัพย์ให้ความสนใจ ได้แก่ จำนวนนักท่องเที่ยวต่างชาติภายหลังการเปิดประเทศ มาตรการให้ความช่วยเหลือแก่ผู้ประกอบการ รวมถึงแนวทางในการปรับลดค่าใช้จ่ายของ AOT ภายใต้สถานการณ์การแพร่ระบาดของโรคติดเชื้อไวรัส COVID-19 และความคืบหน้าของโครงการที่ไม่เกี่ยวกับกิจการการบิน เช่น Digital Platform, Airport City เป็นต้น
วันศุกร์ที่ 16 กรกฎาคม 2564
คํากล่าว พลเอก ประยุทธ์ จันทร์โอชา  นายกรัฐมนตรี ในพิธีเปิดรับนักท่องเที่ยวภายใต้รูปแบบ Samui Plus Model
คํากล่าว พลเอก ประยุทธ์ จันทร์โอชา  นายกรัฐมนตรี ในพิธีเปิดรับนักท่องเที่ยวภายใต้รูปแบบ Samui Plus Model
ในวันพฤหัสบดีที่ 15 กรกฎาคม 2564 เวลา 18.30 น. ณ SEEN BEACH CLUB SAMUI อำเภอเกาะสมุย จังหวัดสุราษฎร์ธานี
คํากล่าว
พลเอก ประยุทธ์ จันทร์โอชา นายกรัฐมนตรี
ในพิธีเปิดรับนักท่องเที่ยวภายใต้รูปแบบ Samui Plus Model
ในวันพฤหัสบดีที่ 15 กรกฎาคม 2564 เวลา 18.30 น.
ณ SEEN BEACH CLUB SAMUI
อำเภอเกาะสมุย จังหวัดสุราษฎร์ธานี
---------
สวัสดีพี่น้องชาวเกาะสมุย
ผู้ประกอบการธุรกิจและบริการ
นักท่องเที่ยวทุกท่าน
ผมมีความยินดีเป็นอย่างยิ่งที่ได้เป็นประธานในพิธีเปิดรับนักท่องเที่ยวภายใต้รูปแบบ “Samui Plus Model” ในวันนี้
การเปิดรับนักท่องเที่ยวภายใต้รูปแบบ “Samui Plus Model” ถือเป็นการดำเนินการที่มีความต่อเนื่องจาก โครงการ “Phuket Sandbox” ซึ่งผมได้เดินทางไปทำพิธีเปิดมาแล้ว เมื่อในวันที่ 1 กรกฎาคม 2564 ที่ผ่านมา เพื่อเปิดรับนักท่องเที่ยวชาวต่างชาติที่ได้รับวัคซีนแล้วเข้ามาท่องเที่ยวในประเทศไทย โดยมีเป้าหมายสำคัญ คือ การฟื้นฟูเศรษฐกิจการท่องเที่ยวของหมู่เกาะทะเลใต้ ทั้งเกาะสมุย เกาะพงัน และเกาะเต่า ตลอดจนพื้นที่อื่นๆ โดยคำนึงถึงความปลอดภัยด้านสาธารณสุขของนักท่องเที่ยวและพี่น้องประชาชนในพื้นที่เป็นหลัก
ผมขอชื่นชมจังหวัดสุราษฎร์ธานีที่รักษาสถานะจำนวนผู้ติดเชื้อรายใหม่ได้เป็นอย่างดี สะท้อนถึงการบริหารจัดการด้านการแพทย์ และสาธารณสุขที่เป็นไปตามมาตรการอย่างเคร่งครัด ทั้งมาตรการการเฝ้าระวังพื้นที่ มาตรการป้องกันควบคุมโรคมาตรการป้องกันส่วนบุคคล มาตรการด้านสังคม และการกำกับติดตาม รวมทั้งระบบการรายงาน การส่งต่อ และการรักษา อย่างเป็นระบบและมีประสิทธิภาพ
อย่างไรก็ตาม สำหรับการเปิดรับนักท่องเที่ยวชาวต่างชาติ สิ่งสำคัญคือ การสื่อสารให้นักท่องเที่ยวเข้าใจถึงเงื่อนไขการท่องเที่ยวในเกาะสมุย เนื่องจากมีหลายประเด็นที่แตกต่างจากการเปิด Phuket Sandbox เช่น การกำหนดให้นักท่องเที่ยวอยู่ในบริเวณโรงแรมที่พักในช่วง 3 วันแรก โดยอยู่ภายใต้การดูแลร่วมกับโรงพยาบาลในพื้นที่ การสร้างความเข้าใจในเรื่องการสร้างภูมิคุ้มกันหมู่ของบุคลากรที่เป็นพนักงานบริการด่านหน้าก็จะเป็นส่วนสำคัญที่จะช่วยเสริมสร้างความมั่นใจ คลายความวิตกกังวลต่อนักท่องเที่ยว ตลอดจนการสร้างความมั่นใจเรื่องความปลอดภัยที่จะมาประเทศไทย ด้วยการส่งเสริมประชาสัมพันธ์เครื่องหมายมาตรฐาน SHA และ SHA PLUS เพื่อการันตีความสะอาดปลอดภัยให้กับผู้ประกอบการแหล่งท่องเที่ยว
ผมมีความเชื่อมั่นว่า พี่น้องประชาชน ผู้ประกอบการ ชาวเกาะสมุยเกาะพะงัน เกาะเต่า จะสามารถผ่านสถานการณ์ความท้าทายนี้ไปได้ ด้วยความมุ่งมั่นทุ่มเทของเจ้าหน้าที่ทุกภาคส่วน ทั้งฝ่ายปกครอง สาธารณสุขอำเภอ อสม. ผู้ประกอบการท่องเที่ยว และโดยเฉพาะพี่น้องประชาชนในพื้นที่ ถือเป็นส่วนสำคัญในการที่จะช่วยสื่อสารสร้างความเข้าใจ เน้นย้ำความพร้อมในพื้นที่ ให้นักท่องเที่ยวมีความเชื่อมั่น และเดินทางมาท่องเที่ยวมากยิ่งขึ้น เพื่อฟื้นเศรษฐกิจการท่องเที่ยวและบริการของประเทศไทยให้กลับมาโดยเร็วที่สุด เพื่อคืนรอยยิ้ม คืนความสุขกลับสู่คนไทยอีกครั้ง
สุดท้ายนี้ ผมขอส่งมอบความปรารถนาดี มายังทุกท่านและขอให้การจัดงาน “Samui Plus Grand Opening” ในวันนี้ สัมฤทธิผลตามที่มุ่งหวังทุกประการ
ขอบคุณครับ
-----------------
วันอังคารที่ 12 เมษายน 2565
PM emphasizes strict traffic law enforcement during Songkran
PM emphasizes strict traffic law enforcement during Songkran
April 12, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chaexpressed concern over public traveling during Songkran Holiday. It is expected thatthe highest numberofpeople will commute in and out of townon April 12.Concerned authorities and agencies are instructed totightentraffic law enforcement, and periodically open special lanesto alleviate traffic congestion. Drivers of public vehicles must undergoalcohol and drug test to ensure their driving capacity, and passenger services must bewell maintained through proper rotation of drivers.
The Prime Minister also thanked and gave moral support to all concerned officialsand staffswho have to work to ensure commuters’ safety during Songkran Holiday, and urge everyone tojoin forces in preventing the spread of COVID-19 throughobserving maximum universal prevention. Songkran activities must be held strictly in accordance with the COVID free setting. Ministry of Public Health has been assigned toassess post-Songkran COVID-19 situation in hope that the number of patients remains under control.
As of today (April 12, 2022), a total of19,982new confirmed cases is reported, among which19,930were found domestically, and52from overseas traveling. The total of101deaths and28,057recoveries were reported with237,399active cases. From January 1, 2022, cumulative number of cases are1,702,419, and cumulative number of recoveries,1,493,672.There are2,056active casepatientswho have developedpneumonia(an average of 27persons per province).Bed occupancy rate is 30%.Cumulative number of vaccinations across the country is131,509,798doses (1stshot:55,955,320, 2ndshot:50,617,229, 3rdshot22,577,925, and 4thshot:2,359,324.